1622.

Godina **1622** (**[[rimski brojevi|MDCXXII]]**) bila je redovna godina koja počinje u subotu po gregorijanskom kalendaru odn. redovna godina koja počinje u utorak po 10 dana zaostajućem julijanskom kalendaru. 

## Događaji
* 6. 1. - Papa Grgur XV. osnovao Kongregaciju za širenje vere (*Sacra Congregatio de Propaganda Fide*, današnja Kongregacija za jevanđelizaciju naroda), delovaće i na Balkanu. 
* 6 - 7. 1. - Gabrijel Betlen i Ferdinand potpisali Nikolsburški mir.
* 12. 3. - Kanonizovani Ignacije Loyola, Franjo Ksaverski, Terezija Avilska, Izidor ratar, Filip Neri; tokom godine beatifikovan Albert Veliki. 
* 14. 3. - Hrvatski sabor: traži se postavljanje novog bana (Nikola Frankopan optužen za smrt odvjetnika Krušelja i otimanje imanja), ali kralj tome nije sklon.
* 22. 3. - Jamestownski masakr: Powhatani poglavice Opchanacanougha ubili 347 engleskih naseljenika.
* 19. 4. - Richelieu imenovan za kardinala. 
* 22. 4. - Anglo-persijske snage uzele Ormuz Portugalcima posle 107 godina . 
* 27. 4. - Tridesetogodišnji rat: Bitka kod Mingolsheima s pomešanim rezultatima.
* 6. 5. - Bitka kod Wimpfena je ubedljiva katolička pobeda. 
* 10. 5. - Hrvatski sabor opetuje zahtjev za Frankopanovom smjenom, na što se on odlučuje na ostavku.
* maj - Hugenotske pobune: kraljevske snage zauzele grad Royan. 
* 18. 5. - Skup vojske u Carigradu traži od sultana Osmana da odustane od hodočašća i pogubi saradnike, kad on odbije ovo drugo dođe do nereda u kojima je ubijen veliki vezir Dilaver-paša i dr. 
* 20. 5. - U janičarskoj pobuni ubijen sultan Osman II, vraćen njegov nesposobni stric Mustafa I (do 1623). 
* 23. 5. - Dominik Andrijašević imenovan za skadarskog biskupa (do 1625).
* 11. 6. - Zauzet hugenotski grad Nègrepelisse, stanovništvo masakrirano. 
* 20. 6. - Bitka kod Höchsta je još jedan katolički uspeh u Tridesetogodišnjem ratu. 
* 24. 6. - Bitka kod Makaoa: Portugalci odbranili ovaj posed od Holanđana.
* 29. 8. - Tridesetogodišnji rat: katolici potukli protestante kod kod Fleurusa.
* 6. 9. - Kod Florida Keysa potonula španska flota sa blagom, među kojima *[[Nuestra Señora de Atocha]]* (pronađena 1985) i *[[Santa Margarita (brodolom)|Santa Margarita]]* (deo blaga spasen). 
* 19. 9. - Tridesetogodišnji rat: katolik Johan 't Serclaes Tilly zauzeo Heidelberg.
* 2. 10. - Osamdesetogodišnji rat: Holanđani deblokirali Bergen op Zoom. 
* 18. 10. - Ugovor iz Montpelliera okončava Hugenotske pobune (status kvo).
* 15. 11. - Juraj V. Zrinski instaliran za bana na saboru u Varaždinu (do 1626).
* 17. 11. - Abaza Mehmed-paša erzurumski, pristalica ubijenog sultana Osmana, smenjen ali ostaje na položaju i nastavlja s progonom janičara, sa Turkomanima stavio pod kontrolu dobar deo Anadolije.
* 30. 11. - Izvještaj o upadima Turaka i Vlaha iz turske Slavonije i opljačkanim selima 1621.

### Kroz godinu
* Prvi pomen Bunjevaca u Bačkoj. 
* Izdane *[[Suze sina razmetnoga]]* Ivana Gundulića, ove godine počinje pisati *[[Osman (Gundulić)|Osmana]]*.
* Opljačkane Cjepidlake, Bastaji i sela oko Pakraca.
* Krajišnici, Srbi iz Rovišća, porazili turske pljačkaše u ivanićkom predelu.
* Vojnici iz Hrvatske učestvuju u opsadama Heidelberga, Mannheima i Frankenthala.
* Markantun de Dominis napustio London i stigao u Rim. 
* *[[Kipper- und Wipperzeit]]* (pribl. "Vreme terazija") u Nemačkoj - usled Tridesetogodišnjeg rata dolazi do finansijske krize i obezvređivanja novca. 
* Gaspare Aselli otkrio limfne sudove. 
* Étienne Brûlé verovatno prvi Evropljanin u Mičigenu. 
* Malo ledeno doba: zaledio se Zlatni rog i južni deo Bosfora; o toj (ili prethodnoj?) zimi je pisao pop Dimitrije na Svetoj Gori: "togda bila krepka zima jako dreviju izsahnuti ot korenija, pače že masličiju, i togda poide turski car sultan Osman na Lehi".
* Dva tajanstvena rozenkrojcerska plakata u Parizu - vrhunac "furije".

## Rođenja

* januar - Molière (Jean-Baptiste Poquelin), dramatičar i glumac († 1673)
* 5. 4. - Vincenzo Viviani, matematičar i naučnik († 1703)
* 8. 11. - Karl X Gustav, kralj Švedske († 1660)

## Smrti

* 13. 1. - Juraj Dubrovčanin (Georgius Raguseus), profesor filozofije (* 1579)
* 23. 1. - William Baffin, istraživač
* 5. 3. - Ranuccio I Farnese, vojvoda Parme i Pjačence (* 1569)
* 15. 5. - Petrus Plancius, astronom i kartograf (* 1552)
* 20. 5. - Osman II, sultan (* 1604)
* 25. 5. - Pedro Páez, jezuitski misionar u Etiopiji (* 1564)
* 28. 12. - Franjo Saleški, katolički svetac (* 1567)

## Reference

;Literatura
* *Historija naroda Jugoslavije II*, Školska knjiga Zagreb, 1959
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993, 
* Rudolf Horvat, (hr Wikisource):
** *[https://hr.wikisource.org/wiki/Povijest_Hrvatske_I._%28R._Horvat%29/Ban_Nikola_Frankopan_Tr%C5%BEa%C4%8Dki Ban Nikola Frankopan Tržački]* 
** *[https://hr.wikisource.org/wiki/Povijest_Hrvatske_I._%28R._Horvat%29/Ban_Juraj_Zrinski Ban Juraj Zrinski]*